Diari Oficial de la Generalitat Valenciana


Sumari del DOGV 5208, del 28-02-2006 (2006/1830)

Informació pública de l'aprovació del programa d'actuació integrada per al desenvolupament urbanístic de la unitat d'execució número 1 de Figueroles.
-----------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1830


Organisme emissor
:   Ajuntament de Figueroles

Tipus de document
:   Anunci

Informació pública de l'aprovació del programa d'actuació integrada per al desenvolupament urbanístic de la unitat d'execució número 1 de Figueroles. [2006/M1830]  
Aprovat el programa d'actuació urbanística així com l'adjudicació d'este, en sessió plenària de data 31 de gener de 2005, es procedix a la publicació de l'acord, als efectes oportuns:  
«2. Aprovació i adjudicació PAI unitat d'execució número 1 de Figueroles.  
Atés el PAI, presentat per l'Agrupació d'Interés Urbanístic Residencial I de Figueroles, per al desenvolupament urbanístic de la unitat d'execució número 1 de Figueroles.  
Atés que es va decidir per decret d'Alcaldia admetre a tràmit tal programa i que s'han seguit fins a hui tots els tràmits que indica la legislació vigent quant a l'exposició al públic de tal programa.  
Vist que només es va presentar una proposició juridicoeconòmica, que va ser la presentada per l'esmentada agrupació, celebrada l'obertura de pliques i vistos els informes emesos per Secretaria Intervenció i per l'arquitecte municipal respecte d'això.  
Atés el Ple celebrat amb data 18 de gener de 2005 on s'acordava no aprovar l'esmentat programa a causa de l'informe desfavorable de l'arquitecte municipal i vist que per part de l'agrupació s'han esmenat els defectes detectats i consta actualment informe favorable del tècnic municipal sobre això de data 25 de gener de 2005.  
I atés el que disposa l'article 47 de la Llei Reguladora de l'Activitat Urbanística.  
Es procedix a debatre la qüestió, i després d'un breu canvi d'impressions entre els assistents, es procedix a votació i, en votació ordinària i per unanimitat dels 3 membres presents dels 7 que de dret i fet componen la corporació, s'acorda:  
Primer  
Aprovar el programa d'actuació integrada, presentat per l'Agrupació d'Interés Urbanístic Residencial I de Figueroles, per al desenvolupament urbanístic de la unitat d'execució número 1 de Figueroles així com la proposició econòmica presentada per esta i el conveni amb l'Ajuntament que haurà de ser concretat en algun dels seus punts en un moment posterior.  
Segon  
Adjudicar l'execució de l'esmentat programa en favor de l'Agrupació d'Interés Urbanístic Residencial I de Figueroles.  
Tercer  
I, finalment, i a la visa de la sol·licitud presentada en document públic per Manuel García Palanques i Carmen Miralles Gonsalbo i, de conformitat amb el que disposa l'article 29.9.c) de la LRAU, el present acord comporta l'inici de l'expedient d'expropiació per a la determinació del preu just de la parcel·la de la seua propietat afectada per la dita actuació urbanística.»  
Figueroles, 7 de febrer de 2006.. L'alcalde: Luis Gregori Hernando.